section_heading: Opis
paragraph_text: Snimatelj surađuje s ostalim članovima filmske ekipe, a posebno sa snimateljem zvuka, scenografom, i naravno redateljem kao i montažerom. Zvanje akademski filmski i televizijski snimatelj stječe se na Akademiji dramskih umjetnosti. U Republici Hrvatskoj najpoznatija je te najstarija Akademija dramskih umjetnosti u Zagrebu gdje su studirali mnogobrojni hrvatski filmski i televizijski snimatelji (Enes Midžić, Thomas Krstulović, Vanja Černjul, Predrag Dubravčić, Nikola Tanhofer – osnivač i utemeljitelj, Sandra Vitaljić, Šime Strikoman, Vjeran Fio i dr.).